钦定古今图书集成/明伦汇编/氏族典/第463卷 > 《廖用贤尚友录》 > 傅嘏
## 钦定古今图书集成/明伦汇编/氏族典/第463卷 > 《廖用贤尚友录》 > 傅嘏

按《魏志傅嘏传》：“嘏字兰石，北地泥阳人，傅介子之后
也。弱冠知名，司空陈群辟为掾。正始初，除尚书郎。曹
爽秉政，何晏等与嘏不平，因免官。爽诛，为河南尹，迁
尚书。正元二年，毋丘俭、文钦作乱，以嘏守尚书仆射。
俭、钦破败，嘏有谋焉。及景王薨，嘏与司马文王径还
洛阳，文王遂以辅政，以功封阳乡侯。是岁薨，谥曰元
侯。”子祗嗣。